wickkiey/tamil-wikipedia-chunked huggingface dataset:
# மினோட்டூர்

## உருவாக்கம் மற்றும் தோற்றம்

கிரீட் தீவின் அரியாசனம் ஏறிய மினோஸ் அதன் பிறகு . தனது சகோதரர்களிடமிருந்து தான் ஆட்சி உரிமையை உறுதிப்படுத்த விரும்பினார். அதற்காக சீயஸ் கடவுளுக்கு ஒரு விலங்கைப் பலி கொடுக்க வேண்டுமென்று கருதினார். சமுத்திர ராஜனான பொசைடனைத் தொழுது, தேவதேவனுக்கு ஏற்ற ஒரு வெள்ளை காளையை தனக்குக் கொடுத்தருள வேண்டுமென்று அவர் பிரார்த்தனை செய்தார். காளை கடவுளுக்கு பலியிடப்படும் என்ற புரிதலுடன் பொசைடன் மினோசுக்கு காளையை அனுப்பினார். ஆனால் காளையின் அழகு காரணமாக அவரே காளையை வைத்திருக்க முடிவு செய்தார். கடவுளுக்கு வேறு ஒரு காளையை பலியிட்டால் அதை ஏற்றுக்கொள்வார் என்று மினோஸ் நம்பினார். மினோஸை தண்டிக்க, பொசைடன் மினோஸின் மனைவி பாசிபாஸ் காளையை காதல் ஏற்படுதாறு செய்தார். பாசிஃபா கைவினைஞரான டெடாலசு ஒரு உள்ளீடற்ற மரத்தாலான மாட்டை செய்து வைத்திருந்தார், அவள் காளையோடு கலவி புரிவதற்காக அந்த மரமாட்டுக்குள் தன்னை உள்ளிருத்திக் கொண்டாள். இதன் விளைவாக கருவுற்ற பாசிபாசுக்கு மினோட்டூர் பிறந்தான்.  
பசிபாஸ் மினோட்டூரை பராமரித்து வளர்த்தாள். மினோட்டூர் பெரிய அளவு வளர்ந்து மூர்க்கமானான். ஒரு மனிதப் பெணுக்கும், மிருகத்திற்கும் இயற்கைக்கு மாறாக பிறந்த, மினோட்டூருக்கு இயற்கையான ஊட்டச்சத்து ஆதாரங்கள் போதாமையால், தன் உணவுக்காக மனிதர்களை விழுங்கினான். இதனால் மன்னர் மினோஸ், டெல்பியில் உள்ள டெல்பியில் ஆரக்கிள் கலந்தாலோசித்தபின், மன்னன் மினோஸ் மினோட்டாரை வைத்திருக்க டெட்டாடலசைக் கொண்டு சிக்கல் வழி கொண்ட ஒரு பிரம்மாண்டமான தளத்தைக் கட்டினார். அதன் இடம் நொசோஸில் உள்ள மினோசின் அரண்மனைக்கு அருகில் இருந்தது.  
மினோட்டூர் என்பதானது பொதுவாக பாரம்பரிய கலையில் மனிதனின் உடலும், காளையின் தலையும், வாலும் கொண்ட உருவத்தைக் குறிக்கிறது.
# மோன்பா பழங்குடியின மக்கள்

**மோன்பா அல்லது மோம்பா** என்பது (The Monpa or Momba) இந்தியாவின் வடகிழக்கு மாநிலமான அருணாச்சலப்பிரதேசத்தில் வசித்து வரும் முதன்மையான பழங்குடியின மக்களாவர். தவாங் மோன்பாஸ் சாங்ரெலுங்கிலிருந்து இடம்பெயர்வு வரலாற்றைக் கொண்டுள்ளனர். வடகிழக்கு இந்தியாவில் உள்ள ஒரே நாடோடி பழங்குடியினர் மோன்பா என்று நம்பப்படுகிறது - இவர்கள் செம்மறி ஆடு, மாடு, யாக், ஆடுகள் மற்றும் குதிரைகள் போன்ற விலங்குகளை முற்றிலும் நம்பியிருந்தனர். இவர்களின் மொழிகள் திபெத்திய எழுத்துக்களுடன் எழுதப்பட்ட திபெடோ-பர்மன் மொழிகள் ஆகும்.  
பெரும்பாலான மோன்பாக்கள் இந்திய மாநிலமான அருணாச்சல பிரதேசத்தில் வாழ்கின்றனர், சுமார் 60,000 மக்கள் தொகையிலானோர், தவாங் மற்றும் மேற்கு காமெங் மாவட்டங்களை மையமாகக் கொண்டு வாழ்கின்றனர். சீனாவின் தன்னாட்சி பிராந்தியமான திபெத்தில், கோனா கவுண்டி, பேயி மாவட்டத்தில் பாலுங் மற்றும் மடோக் கவுண்டி ஆகிய பகுதிகளில் சுமார் 25,000 மோன்பாக்கள் வாழ்கின்றனர். இந்த இடங்கள் குறைந்த உயரத்தில் உள்ளன, குறிப்பாக மடோக் கவுண்டி, இது திபெத்தின் மற்ற பகுதிகளைப் போலன்றி வெப்பமண்டல காலநிலையைக் கொண்டுள்ளது. அருணாசலப் பிரதேசத்தில் வசிக்கும் 60000 மோன்பாக்களில், 20000 மக்கள் தவாங் மாவட்டத்தில் வசிக்கின்றனர். இந்த மாவட்டத்தின் மக்கள் தொகையில் 97% இந்த இன மக்களேயாவர். இதைத்தவிர மீதமுள்ளோர் அனைவரும் மேற்கு காமெங் மாவட்டத்தில் வசிக்கின்றனர். இங்கு மொத்த மக்கள் தொகையில் 77% இவர்களேயாவர். பூட்டான் எல்லைக்கருகில் காணப்படும் கிழக்கு காமெங் மாவட்டத்தில் சிறிதளவு மக்கள் வசிக்கின்றனர்.
# தக்பா மக்கள்

**தக்பா** (Takpa) என்பவர்கள் மோன்பா மக்களின் மொழியியல் வடக்கு துணைக் குழு ஆகும். இவர்களின் தெற்கு துணை-குழுவானது சங்களா என அடையாளம் காணப்பட்டுள்ளது. மோன்பா மக்களின் தக்பா குழு அருணாசலப் பிரதேசத்தின் தவாங் மற்றும் டைரங் பகுதிகளிலும், திபெத்தின் குஓனா, பூட்டானின் டிராசிகேங் பகுதிகளில் வசிக்கின்றனர்.
# குவகாத்தி மத்திய சிறை

**குவகாத்தி மத்திய சிறை** *(Guwahati Central Jail)* இந்தியாவின் அசாம் மாநிலத்திலுள்ள குவகாத்தி நகரின் மையத்தில் அமைந்துள்ளது. அசாம் மாநிலத்தில் அமைந்துள்ள 31 சிறைகளில் இதுவும் ஒன்றாகும். உண்மையான சிறைச்சாலையின் 11 ஏக்கர் பரப்பளவு உட்பட சிறைச்சாலையின் மொத்த பரப்பளவு 28 ஏக்கர்களாகும். இங்கு 900 ஆண் கைதிகள் மற்றும் 100 பெண் கைதிகள் என மொத்தம் 1000 கைதிகளை சிறை வைக்க திட்டமிட்டு கட்டப்பட்டுள்ளது.
# குவகாத்தி மத்திய சிறை

## வரலாறு

குவகாத்தியில் முதல் சிறைச்சாலை 1881 ஆம் ஆண்டில் 500 கைதிகள் கொள்ளளவு கொண்ட பேன்சி பசார் என்ற பகுதியில் அமைக்கப்பட்டது. பின்னர் இது 2010 ஆம் ஆண்டு ஏபரல் மாதம் 10 அன்று தேசிய நெடுஞ்சாலை எண் 37 இல் அமைந்துள்ள சருசயாய் பகுதிக்கு மாற்றப்பட்டது, தற்போது 1000 கைதிகள் சிறை வைக்கப்படும் அளவுக்கு மேம்படுத்தப்பட்டுள்ளது. 2012 ஆம் ஆண்டு ஏப்ரல் மாதத்தில் புதிய சிறை திறக்கப்பட்டபோது 805 கைதிகள் அங்கு மாற்றப்பட்டனர். இப்புதிய சிறை குவகாத்தி நகரின் மையத்தில் அமைந்துள்ளது.
# குவகாத்தி மத்திய சிறை

## முக்கியமான கைதிகள்

1. மணிப்பூரை தளமாகக் கொண்ட ஐக்கிய தேசிய விடுதலை முன்னணியின் தலைவர் ராச்குமார் மேகன் அசாம் காவல்துறையினரால் கைது செய்யப்பட்டு குவகாத்தி மத்திய சிறையில் வைக்கப்பட்டார். இவர் முதலில் செப்டம்பர் 29, 2010 அன்று வங்கதேச முகவர்களால் கடத்தப்பட்டதாகக் கூறப்படுகிறது, அதன்பிறகு அசாம் காவல்துறையினரால் கைது செய்யப்பட்டு தேசிய புலனாய்வு அமைப்பால் குற்றம் சாட்டப்பட்டார். . சிறைச்சாலைக்கு இவர் அளித்த பங்களிப்புகளான இசைப் பள்ளி, கைதிகளுக்கான நூலகம், குவகாத்தி மத்திய சிறை வளாகத்திற்குள் ஒரு பாறைச் சிற்பத் தோட்டம் அமைத்தல் போன்ற காரணங்களால் இவரது 10 ஆண்டு சிறைத் தண்டனை குறைக்கப்பட்டு 2019 ஆம் ஆண்டு நவம்பர் 9 அன்று விடுவிக்கப்பட்டார்.
1. இந்தியக் குடியுரிமை திருத்தச் சட்டப் போராட்ட செயற்பாட்டாளர் சார்யீல் இமாம், 2020 ஆம் ஆண்டு சனவரி 28 அன்று தில்லி காவல்துறையினரால் கைது செய்யப்பட்டு இச்சிறையில் அட்டைக்கப்பட்டார். இவரது பேச்சு சாமியா மில்லியா இசுலாமியா பல்கலைக்கழகத்தில் கலவரங்களுக்கு வழிவகுத்து மக்களிடையே பகைமையை வளர்த்ததாக குற்றம் சாட்டப்பட்டது.
# சராய்காட் போர் நினைவுப் பூங்கா

**சராய்காட் போர் நினைவுப் பூங்கா** *(Saraighat War Memorial Park)* இந்தியாவின் அசாம் மாநிலத்திலுள்ள குவகாத்தி நகரின் வடக்குப் பகுதியில் இருக்கும் அக்யாதுரி நகரில் பிரம்மபுத்திரா நதியின் வடகரையில் அமைந்துள்ளது. சராய்காட் போருடன் தொடர்புடைய நினைவுச்சின்னங்களை பாதுகாப்பதற்கும் மேம்படுத்துவதற்கும் அசாமின் குவாகாத்தி பெருநகர மேம்பாட்டு ஆணையம் கட்டியது.
# சராய்காட் போர் நினைவுப் பூங்கா

## வரலாறு

1671 ஆம் ஆண்டில் அகோம் இனக்குழுவினருக்கும் முகலாயர்களுக்கும் இடையில் இந்த சராய்காட் எனுமிடத்தில் போர் நடந்தது. அப்போது அகோம் இராணுவத்தின் படைத்தளபதியாக லச்சித் பர்பூக்கன் தலைமையில் அகோம் பேரரசு வெற்றி பெற்றது. பூங்காவில் போர் தோரணையில் அகோம் வீரர்களின் நான்கு வெண்கல சிலைகள் உள்ளன. போரின் ஒரு பகுதியை விவரிக்கும் வெண்கல பட்டயம் ஒன்றும் இங்குள்ளது. இங்கு இடம்பெற்றுள்ள கலைகள் அனைத்தும் சிற்பி பிரேந்திர சின்கா மற்றும் சாந்திநிகேதன் நிபுணர்கள் குழுவினரால் உருவாக்கப்பட்டதாகும்.
# சராய்காட் போர் நினைவுப் பூங்கா

## இதனையும் காண்க

- சராய்காட்
- சராய்காட் போர்
- லச்சித் பர்பூக்கன்
# திகாலிபுகுரி

**திகாலிபுகுரி** *(Dighalipukhuri)* இந்தியாவின் அசாம் மாநிலத்திலுள்ள குவகாத்தி நகரில் வெட்டப்பட்டுள்ள செவ்வக வடிவ செயற்கை குளமாகும். இதை திகலிபுகுரி என்ற பெயராலும் அழைக்கலாம். இக்குளம் அரை மைல் நீளம் கொண்டுள்ளது. இங்குள்ள தோட்டமும் குளமும் சேர்ந்து 17-18 பிகா அளவு நிலப்பகுதியாகும். ஒரு பிகா என்பது ஓர் ஏக்கரில் மூன்றில் ஒரு பகுதியுள்ள நிலப்பரப்பைக் குறிக்கிறது.
# திகாலிபுகுரி

## வரலாறு

வரலாற்றில் இது அகோம் இனக்குழுவினரால் ஒரு கடற்படை தளமாக உருவாக்கப்பட்டு பயன்படுத்தப்பட்டது. பிரம்மபுத்திரா நதிக்கு இக்குளத்தின் வழியாகச் செல்லும் வழி இறுதியில் மூடப்பட்டது, காலனித்துவ காலத்தில் இந்த பகுதி மேலும் நிரப்பப்பட்டு இங்கு சுற்றுலா மாளிகை கட்டப்பட்டது. பின்னர் குவகாத்தி உயர் நீதிமன்ற கட்டடமும் புதிதாக நிரப்பப்பட்ட பகுதியில் கட்டப்பட்டது.
# திகாலிபுகுரி

## பார்வை நேரம்

திகால் புகுரி பூங்கா காலை '''8:30 மு.ப முதல் 5.30 பி.ப வரை திறந்திருக்கும்.
# ஏகாட்டூர் (செங்கல்பட்டு மாவட்டம்)

**ஏகாட்டூர்** (*Egattur*) இந்தியாவின் தமிழ்நாடு மாநிலம் சென்னையின் தெற்குப் புறநகரான செங்கல்பட்டு மாவட்டத்தில் அமைந்துள்ள ஒரு கிராமம் ஆகும். கிழக்குக் கடற்கரை சாலையில் முட்டுக்காட்டுக்கு இணையாக பழைய மகாபலிபுரம் சாலையில் நாவலூர் மற்றும் காழிப்பத்தூர் இடையே ஏகாட்டூர் அமைந்துள்ளது. சிறுசேரி தகவல்தொழினுட்பப் பூங்கா, ஏகாட்டூருக்கு அருகில் உள்ளது.
# ஏகாட்டூர் (செங்கல்பட்டு மாவட்டம்)

## புவியியல்

முட்டுக்காடு காயல்களில் பாயும் பக்கிங்காம் கால்வாயை எல்லையாகக் கொண்டுள்ளது. சட்டவிரோதமாக குப்பை கொட்டுதல் மற்றும் சுற்றுச்சூழல் மாசுபாடு ஆகியவை ஏகாட்டூர் குடியிருப்பாளர்களுக்கு கடுமையான கவலைகளை கொடுத்து வருகின்றன.
# ஏகாட்டூர் (செங்கல்பட்டு மாவட்டம்)

## போக்குவரத்து

தகவல்தொழினுட்பப் பூங்காவிற்கு வெளியே உள்ள பேருந்து நிறுத்தம் ஏகாட்டூர் பகுதியின் முக்கிய பேருந்து நிலையமாகும்.
# ஏகாட்டூர் (செங்கல்பட்டு மாவட்டம்)

## கல்வி

முகமது சதக் ஏ. ஜே. பொறியியல் கல்லூரி ஏகாட்டூர் பகுதியில் அமைந்துள்ளது.
# ஏகாட்டூர் (செங்கல்பட்டு மாவட்டம்)

## குறிப்பிடத்தக்க நபர்கள்

1980 ஆம் ஆண்டு நடைபெற்ற கோடைகால ஒலிம்பிக் போட்டியில் பங்கேற்ற பளு தூக்கும் வீரர் ஏகாம்பரம் கருணாகரன் ஏகாட்டூர் கிராமத்தைச் சேர்ந்தவராவார்.
# வளையயெக்சேன்யெக்சாதயோன்

**வளையயெக்சேன்யெக்சாதயோன்** *(Cyclohexanehexathione)* என்பது C<sub>6</sub>S<sub>6</sub> என்ற மூலக்கூறு வாய்ப்பாட்டால் விவரிக்கப்படும் ஒவ்வொரு வளையத்துடனும் கந்தகம் பிணைக்கப்பட்ட ஆறு கார்பன் வளையங்கள் கொண்ட ஒரு சகப் பிணைப்பு சேர்மம் ஆகும். பொருண்மை நிறமாலைமானியில் ஒற்றை எதிர்மின்னயனியை (C6S6–) நடுநிலையாக்கல் வினைக்கு உட்படுத்தி வளையயெக்சேன்யெக்சாதயோன் தயாரிக்கப்படுகிறது. இந்த சேர்மம் வளையயெக்சேன்யெக்சோனின் தயோகீட்டோன் ஒப்புமை சேர்மமாகும். இதன் ஆக்சிசன் மாறுபாடு கணிசமாக குறைந்த நிலைப்புத்தன்மை கொண்டிருக்கும் என்று எதிர்பார்க்கப்படுகிறது. அடுத்தடுத்த கந்தக இணை வளைய இருதயோகார்பனேட்டு அலகுகள் கொண்டுள்ள முன்னோடிச் சேர்மத்திலிருந்து மூன்று சமான கார்பனோராக்சைடை வெளியேற்றுவதற்காக ஒளியாற்பகுப்பு அல்லது தீயாற்பகுப்பு மூலம் வளையயெக்சேன்யெக்சாதயோன் தயாரிக்கப்படுகிறது. வெவ்வேறு இருதையீட்டு கட்டமைப்புகள் கொண்ட இணைதிற மாற்றியன்கள் இச்சேர்மத்தைக்காட்டிலும் நிலையானதாக இருக்கும் என்று கணிக்கப்பட்டுள்ளது.  
:{|
|+ | வளையயெக்சேன்யெக்சாதயோனின் முன்மொழியப்பட்ட இணைதிற மாற்றியன்கள்
|-
|}  
பல்வேறு மாற்றியன்களின் இத்தகைய தத்துவார்த்த பகுப்பாய்வும் வினையின் சோதனை பகுப்பாய்வும் பொருண்மை நிறமாலை அணுகுமுறை உண்மையில் வளையயெக்சேன்யெக்சாதயோன் சேர்மத்தை உருவாக்குகிறதா என்பதில் ஐயத்தை உண்டாக்குகிறது. ஈராக்சிடேன்களின் நிலைப்புத்தன்மையுடன் ஒப்பிடுகையில் இருதயீட்டுகளின் அதிக நிலைப்புத்தன்மை, ஆக்சிசன் ஒப்புமை சேர்மத்தை விட வளையயெக்சேன்யெக்சாதயோனின் அதிக நிலைப்புத்தன்மைக்கான காரணமாக முன்மொழியப்படுவதற்கான தத்துவார்த்த தளங்களில் ஒன்றாகும்.
# பாசிபாஸ்

கிரேக்க தொன்மவியலில் குறிப்பிடப்படும், **பாசிபாஸ்** (*Pasiphaë*) என்வர் கிரீட் தீவின் ஒரு அரசி ஆவார்.
# பாசிபாஸ்

## குடும்பம்

சூரியனின் டைட்டன் கடவுளான ஹீலியோஸின் மகள்தான் பாசிபாஸ். இவர் சர்க்கஸ், ஈய்ட்ஸ் மற்றும் பெர்சஸ் ஆஃப் கொல்கிஸின் சகோதரியும் ஆவார், இவர் கிரீட்டின் மன்னர் மினோசை மணந்தார் . மினோசுடனான வாழ்வில், இவர் அககாலிஸ், அரியட்னே, ஆண்ட்ரோஜியஸ், கிளௌகஸ், டீகாலியன், பீட்ரா, ஜெனோடைஸ் கேட்ரியஸ் ஆகியோரின் தாயானார். மேலும் மினோட்டூர் என்று அழைக்கப்படும் ஆஸ்டரியனின் தாயும் ஆவார்.
மரத்தலான மாட்டை பாஸிபசுக்கு வழங்குகிறார்: முதல் நூற்றாண்டய, பாம்பீ, வெட்டியின் மாளிகை உரோமானிய சுவரோவியம்]]
# பாசிபாஸ்

## மினோட்டூர்

பொசைடனின் ஒரு சாபத்திற்குப் பிறகு, பாசிபாஸ் போசைடன் அனுப்பிய ஒரு வெள்ளை காளமீது காமுற்று அதனுடன் இணைந்து தாயாகிறார்.  
கிரேக்க மொழியின் மினோவான் புராணத்தின்படி, காளையுடன் புணர்திட, இவருக்கு ஏதெனியன் கலைஞரான டெடாலசால் ஒரு மூடியுடன்கூடிய சிறிய மரத்தினாலான மாடு உருவாக்கபடுகிறது. அந்த மர மாட்டுக்குள் தன்னை பொருத்திக்கொண்டு இவர் காளையுடனான தனது கலவி ஆசையை தீர்த்துக் கொள்கிறார்.
# அவ்தார் சிங் சீமா

மூன்றாவது எவரெசுட்டு சிகர பயணக் குழுவினை சந்தித்தார்]]
மூன்றாவது எவரெசுட்டு சிகர பயணக் குழுவினரும்]]
**அவ்தார் சிங் சீமா** *(Avtar Singh Cheema)* எவரெசுட்டு சிகரத்தை ஏறிய முதல் இந்திய மனிதராகவும் உலகின் பதினாறாவது நபராகவும் அறியப்படுகிறார். 1933 முதல் 1989 ஆம் வரையிலான காலத்தில் இவர் வாழ்ந்தார். இரண்டு தோல்விகளுக்குப் பின்னர் மேலும் 8 பேருடன் இவர் எவரெசுட்டு சிகரத்தை ஏறும் 1965 ஆம் ஆண்டு இந்திய இராணுவத்தால் மேற்கொள்ளப்பட்ட மூன்றாவது பயணத்திட்டத்தில் ஒரு பகுதியாக இருந்தார். இந்திய எவரெசுட்டு பயணக்குழுவினர் 1965 ஆம் ஆண்டு மே 20 அன்று 9 மலையேறுபவர்களை எவரெசுட்டின் உச்சியில் நிறுத்தியது. இச்சாதனை 17 ஆண்டுகள் நீடித்தது. எம் எசு. கோக்லி இக்குழுவின் தலைமை பொறுப்பில் இருந்தார். நவங் கோம்பு, சோனம் கியாட்சோ,சோனம் வாங்கியால் , சந்திர பிரகாசு வோரா , ஆங் காமி, எச்.பி.எசு.அலுவாலியா, அரீசு சந்திர சிங் ராவத்து மற்றும் பு தோர்யி ஆகியோர் சீமாவுடன் மலையேற்ற குழுவில் இடம்பெற்றிருந்தனர். அப்போது சீமா 7 ஆவது பிஎன் வான்குடை இராணுவப் படையின் தலைவராக இருந்தார். பின்னர் இவர் கர்னலாக பதவி உயர்வு பெற்றார்.
அவ்தார் சிங் சீமாவின் சாதனைகளுக்காக 1965 ஆம் ஆண்டில் அருச்சுனா விருதும் பத்மசிறீ விருதும் வழங்கப்பட்டன.
# மொசென் பக்ரிஜாதே

**மொசென் ஃபக்ரி ஜாதே மகாபாதி** (Mohsen Fakhrizadeh Mahabadi) (1958 - 27 நவம்பர் 2020) இஸ்லாமிய புரட்சிகர காவல்படையில் ஒரு பிரிகேடியர் ஜெனரலாகவும் ஈரானின் அணுசக்தி திட்டத்தில் மூத்த அதிகாரியாகவும் இருந்தவர் ஆவார். தெகுரானில் உள்ள இமாம் ஹுசைன் பல்கலைக்கழகத்தில் இயற்பியல் கற்பித்தார். 2007 ஆம் ஆண்டில் ஐ.நா. பாதுகாப்பு அவை தீர்மானம் அவரை பாதுகாப்பு மற்றும் ஆயுதப்படை தளவாட அமைச்சகத்தின் மூத்த விஞ்ஞானியாகவும், லாவிசன்- ஷியானில் உள்ள இயற்பியல் ஆராய்ச்சி மையத்தின் (பி.எச்.ஆர்.சி) முன்னாள் தலைவராகவும் அடையாளம் காட்டியது. அவர் AMAD திட்டம் மற்றும் ஈரானில் தற்காப்பு கருவிகள் கண்டுபிடிப்பு மற்றும் ஆராய்ச்சி அமைப்பின் தலைவராகவும் இருந்தார்.
# மொசென் பக்ரிஜாதே

## ஆரம்ப கால வாழ்க்கை

பக்ரிஜாதே ஈரான் நாட்டின் கும் நகரில் 1958 ஆம் ஆண்டு பிறந்தார். 1979 ஆம் ஆண்டில் ஈரானியப் புரட்சிக்குப் பிறகு இசுலாமிய புரட்சிகர காவற்படையின் உறுப்பினரானார்.
# மொசென் பக்ரிஜாதே

## தொழில்

### கல்வி வாழ்க்கை (1991-2020)

அலிரெஸா ஜாபர்சாதேவின் கூற்றுப்படி, ஃபக்ரிசாதே 1991 இல் தொடங்கி இமாம் ஹொசைன் பல்கலைக்கழக ஆசிரிய உறுப்பினராக இருந்தார்.  
2000 களின் முற்பகுதியில், பக்ரிசாதே உயிரியல் ஆய்வு மையம் என்று அழைக்கப்படும் ஒரு புது முயற்சியை வழிநடத்தினார், இது இயற்பியல் ஆராய்ச்சி மையத்தின் (பி.எச்.ஆர்.சி) வாரிசு நிறுவனம் என்று விவரிக்கப்பட்டது. இந்த ஆராய்ச்சி குழுவின் நடவடிக்கைகள் லாவிசன்-ஷியானில் நடந்தன.
# மொசென் பக்ரிஜாதே

## தொழில்

### ஐ.நா. பொருளாதாரத் தடைகள் (2006-07)

2006-07 நிலவரப்படி, பக்ரிசாதே ஐக்கிய நாடுகளின் பாதுகாப்பு அவையின் சொத்து முடக்கம் மற்றும் பயண அறிவிப்பு தேவைகளுக்கு உட்பட்டார், ஏனெனில் பன்னாட்டு அணுசக்தி முகமையகம் (ஐ.ஏ.இ.ஏ) ஃபக்ரிசாதேவை நேர்காணல் செய்யச் சொன்னதாகவும், ஈரான் அவரை நேர்காணல் செய்வதற்கு கிடைக்கச் செய்ய மறுத்துவிட்டது என்றும் ஐ.நா. பாதுகாப்பு அவை கூறியது. ஃபக்ரிசாதேவின் பணிகள் குறித்து ஈரான் சில தகவல்களை வழங்கியுள்ளது, இது "அதன் கண்டுபிடிப்புகளுக்கு முரணானது அல்ல" என்று ஐ.ஏ.இ.ஏ கூறுகிறது, ஆனால் ஐ.ஏ.இ.ஏ தொடர்ந்து அதன் கண்டுபிடிப்புகளை உறுதிப்படுத்த முயல்கிறது. ஐ.நா.வின் பெயரின் படி, பக்ரிசாதே ஒரு மூத்த பாதுகாப்பு மற்றும் ஆயுதப்படை தளவாட விஞ்ஞானி மற்றும் இயற்பியல் ஆராய்ச்சி மையத்தின் (பி.எச்.ஆர்.சி) முன்னாள் தலைவராக இருந்தார். அவர் தலைமை வகித்த காலத்தில் பி.எச்.ஆர்.சியின் நடவடிக்கைகள் குறித்து அவரை நேர்காணல் செய்ய ஐ.ஏ.இ.ஏ கேட்டது, ஆனால் ஈரான் அந்த கோரிக்கையை மறுத்தது. ஈரானின் அணுசக்தி திட்டம் குறித்து ஐ.நா. 2007 ஆம் ஆண்டு வெளியிட்ட அறிக்கையில் ஃபக்ரிசாதே ஒரு "முக்கிய நபராக" அடையாளம் காணப்பட்டார்.
# மொசென் பக்ரிஜாதே

## தொழில்

### தற்காப்பு கண்டுபிடிப்பு மற்றும் ஆராய்ச்சி அமைப்பு (2011 முதல்)

ஏஎம்ஏடி திட்டமானது கைவிடப்பட்ட பிறகு, பக்ரிசாதே தற்காப்புக் கருவிகள் கண்டுபிடிப்பு மற்றும் ஆராய்ச்சி அமைப்பினை நிறுவி வழிநடத்தினார். இது ஒரு அரசு நிதி உதவி சார்ந்த அணு ஆயுதக் கருவிகள் மேம்பாட்டிற்கான சிறப்புத் திட்ட அமைப்பாகும். சஸ்மான்-இ பஜோஹேஷ் வா நோவரிஹாயே டெஃபை என்ற அமைப்பானது பிப்ரவரி 2011 இல் நிறுவனப்பட்டது. இந்த அமைப்பு ஈரானின் ஆயுதப்படைகள் சரக்கு கையாளுகை மற்றும் பாதுகாப்பு அமைச்சகத்தின் தலைமையத்தை மையமாகக் கொண்டு செயல்பட்டது. இந்த அமைப்பின் இயக்குநராக பக்ரிசாதே 2008 முதல் 2011 முடிய பணிபுரிந்தார். இந்த அமைப்பானது மாலிக் அஸ்தர் தொழில்நுட்ப பல்கலைக்கழகத்துடன் இணைக்கப்பட்டிருந்தது.
# மொசென் பக்ரிஜாதே

## தொழில்

### அணு ஆயுத திட்டம் (2007-2020)

ஈரானின் அணு ஆயுத திட்டத்தை இயக்கும் அமைப்பின் பெயரான மேம்பட்ட தொழில்நுட்பத்தை விரிவுபடுத்துவதற்கான களத்தின் தலைவராக ஃபக்ரிசாதே அடையாளம் காணப்பட்டதாக *சண்டே டைம்ஸில்* 2007 ஆம் ஆண்டு ஈரானிய ஆவணம் அடையாளம் காணப்பட்டது. *அடுத்த நான்கு ஆண்டுகளில் சிறப்பு நியூட்ரான் தொடர்பான செயல்பாடுகளுக்கான அவுட்லுக்* என்ற தலைப்பில், யுரேனியம் டியூட்டரைடு நியூட்ரான் துவக்கியை உருவாக்க நான்கு ஆண்டு திட்டத்தை வகுக்கப்பட்ட ஆவணம் வெளிவந்தது.  
ஈரானின் அணுசக்தி திட்டத்தின் பொறுப்பில் ஃபக்ரிசாதே இருப்பதாக 2010 ஆம் ஆண்டில் *தி கார்டியன்* செய்தி வெளியிட்டது. 2012 இல், *தி வால் ஸ்ட்ரீட் ஜர்னல்* அவரை "தெஹ்ரானின் அணு ஆயுத குரு" என்று அழைத்தது; 2014 இல், *தி நியூயார்க் டைம்ஸ்* அவரை ஈரானிய ஓப்பன்ஹீமருக்கு மிக நெருக்கமான விஷயம் என்று அழைத்தது. ஃபக்ரிசாதே தாக்குதலுக்கு உள்ளானதைத் தொடர்ந்து, அயதுல்லா அலி கமேனி அவரை "நாட்டின் முக்கிய மற்றும் புகழ்பெற்ற அணு மற்றும் தற்காப்பு விஞ்ஞானி" என்று வர்ணித்தார். ஈரானின் அணுசக்தி திட்டமான ப்ராஜெக்ட் 111, க்கு ஃபக்ரிசாதே பொறுப்பேற்றுள்ளதாக அமெரிக்கா உட்பட மேற்கத்திய உளவு அமைப்புகள் குற்றம் சாட்டின, அவை ஈரானுக்கு அணு குண்டை உருவாக்கும் முயற்சி அவை என்று வாதிடுகின்றன; ஈரான் தனது அணுசக்தி திட்டத்திற்கு இராணுவ அம்சம் இருப்பதை மறுத்துள்ளது. பக்ரிசாதே பசுமை உப்பு திட்டத்தின் இயக்குநராக குறிப்பிடப்படுகிறார். *தி நியூயார்க் டைம்ஸ்* கருத்துப்படி, ஃபக்ரிசாதே அமெரிக்க உளவுத்துறை அறிக்கைகளின் வகைப்படுத்தப்பட்ட பகுதிகளில் ஈரானுக்கு அணு ஆயுதங்களை வடிவமைக்கும் முயற்சியில் ஆழமாக ஈடுபட்டுள்ளதாக விவரிக்கப்பட்டது.
# மொசென் பக்ரிஜாதே

## கொலைத்தாக்குதல்

2020 ஆம் ஆண்டு நவம்பர் மாதம் 27 ஆம் நாள் தெகுரான் நகருக்கு அருகே அப்சர்ட் என்ற ஒரு ஊருக்குச் செல்லக்கூடிய சாலையில் பக்ரிசாதே பயணித்திருந்து கொண்ட போது மறைந்திருந்த நிகழ்த்தப்பட்ட தாக்குதலுக்கு ஆளானார்.இந்தத் தாக்குதலானது மரங்கள் ஏற்றப்பட்ட சரக்கு வண்டியின் பின்புறம் வெடிபொருள்கள் கொண்டு செல்லப்பட்ட ஒரு சரக்குந்து வெடிக்கச்செய்யப்பட்ட போது தொடங்கப்பட்டது. இரண்டாவது வாகனம் ஒன்று வெடிகுண்டுத் தாக்குதலால் அழிக்கப்பட்டுள்ளது. பக்ரிசாதேவின் பாதுகாவலர்கள் சுடப்பட்டனர்.தாக்குதல் நடத்தப்பட்டவர்களால் மூன்று பாதுகாவலர்கள் கொல்லப்பட்டனர். மற்றவர்கள் காயமடைந்தனர். ஈரானியத் தகவல்களின்படி தாக்குதல் நடத்தப்பட்டவர்களில் மூன்று அல்லது நான்கு பேர் கொல்லப்பட்டதாகவும், பக்ரிசாதேயின் குடும்ப உறுப்பினர்களும் கொல்லப்பட்டோ அல்லது காயம்பட்டோ இருக்கலாம் என்றும் தெரிவிக்கின்றன.சில அறிக்கைகள் தற்கொலைப்படைத் தாக்குதல் நடத்தியவர் ஒருவவரும் காயங்களின் காரணமாக இறந்திருப்பதாகத் தெரிவிக்கின்றன.
# சாந்தா காயன்

**சாந்தா காயன்** *(Chhanda Gayen)* வங்காளத்தைச் சேர்ந்த ஒரு மலையேறும் வீரராவார். 1979 ஆம் ஆண்டு சூலை மாதம் 9 அன்று இவர் பிறந்தார். மலையேற்றம் தவிர தற்காப்புக் கலைஞர், ஆய்வாளர் மற்றும் தற்காப்புக்கலை ஆசிரியராகவும் இவர் இருந்தார். 2013 ஆம் ஆண்டு மே மாதம் 18 அன்று காலை 7 மணிக்கு எவரெசுட்டு சிகரத்தை ஏறிய இவர் இந்திய மாநிலமான மேற்கு வங்கத்திலிருந்து இச்சிகரத்தை ஏறிய முதல் பெண் என்ற பெயரில் இவர் மிகவும் பிரபலமானவர். ஏபிபி ஆனந்தா தொலைக்காட்சி 2013 ஆம் ஆண்டு ஆகத்து 8 அன்று செரா அவிசுகர்" என்ற விருதை இவருக்கு வழங்கியது.
2014 ஆம் ஆண்டு மே மாதம் 20 அன்று, நேபாளத்தின் காஞ்சஞ்சங்கா மலையின் மேற்குப் பகுதியில் இறங்கும்போது பனிச்சரிவில் இரண்டு செர்பாக்களுடன் இவர் காணாமல் போனார். அவர்கள் மூவரும் பின்னர் பனிச்சரிவில் இறந்ததாக அறிவிக்கப்பட்டனர்.
# எர்ரோமைசோன்

**எர்ரோமைசோன்** (Erromyzon) என்பது கேஸ்ட்ரோமைசோடிடே மீன் குடும்பத்தில் உள்ள பேரினமாகும். இம்மீன்கள் சீனா மற்றும் வியட்நாம் பகுதிகளில் காணப்படுகின்றன.
# எர்ரோமைசோன்

## சிற்றினங்கள்

இந்த பேரினத்தில் தற்போது 5 அங்கீகரிக்கப்பட்ட இனங்கள் உள்ளன:  
- *எர்ரோமைசன் காம்பாக்டசு* <small>கோட்டெலட்</small>, <small>2004</small>
- *எர்ரோமைசன் டாமிங்சானென்சிசு* <small>எல் எச் சியு யாங், 2017</small>
- *எர்ரோமைசன் கலோட்டேனியா* <small>ஜெ யாங், கோட்டெலெட், ஜெ எக்சு யாங் மற்றும் எக்சு ஒய் சென்,</small> <small>2012</small>
- *எர்ரோமைசன் சினென்சிஸ்* <small>(ஒய்.ஒய் சென், 1980)</small>
- *எர்ரோமைசன் யாங்கி* <small>நீலி, கான்வே & மேடன், 2007</small>
# எரிமைசோன்

***எரிமைசோன்*** (Erimyzon) என்பது வட அமெரிக்காவைப் பூர்வீகமாகக் கொண்ட உறிஞ்சு மீன்களின் பேரினமாகும். இந்த பேரினத்தில் தற்போது நான்கு அங்கீகரிக்கப்பட்ட இனங்கள் உள்ளன.
# எரிமைசோன்

## சிற்றினங்கள்

- எரிமைசோன் கிளாவிபார்மிசு <small>(ஜிரார்ட், 1856)</small>
- எரிமைசோன் ஒப்லாங்கசு <small>(மிட்சிலி, 1814)</small>
- எரிமைசோன் சுசிடா <small>(லெசிபெடி, 1803)</small>
- எரிமைசோன் டெனுயிசு <small>(அகாஸிஸ், 1855)</small>
# லெப்டோபோடியா

**லெப்டோபோட்டியா** (Leptobotia) என்பது போட்டிடே மீன் குடும்பத்தில் உள்ள பேரினமாகும். இம்மீன்கள் சீனாவில் மட்டுமே காணப்படுகின்றன.
# லெப்டோபோடியா

## சிற்றினங்கள்

இந்த பேரினத்தில் தற்போது 16 அங்கீகரிக்கப்பட்ட சிற்றினங்கள் உள்ளன. இவை தவிர, *பரபோட்டியா கர்டஸ்* முன்பு *லெப்டோபோட்டியாவில்* சேர்க்கப்பட்டது.  
- *லெப்டோபோடியா பெல்லாக்காடா* <small>போலன் & சுலெச்டோவா</small>, 2016
- *லெப்டோபோடியா எலோங்காட்டா* <small>(</small><small>ப்ளீக்கர், 1870)</small>
- *லெப்டோபோடியா ஃபிளாவலினேட்டா* <small>எச்.ஒய் வாங், 1981</small>
- *லெப்டோபோடியா கிலினென்சிசு* <small>ஜே.எக்ஸ் சென், 1980</small>
- *லெப்டோபோடியா ஹன்சுயென்சிசு* <small>எஸ்.எம். ஃபாங் & டி.சி ஹ்சு, 1980</small>
- *லெப்டோபோடியா ஹெங்கியாங்கென்சிசு* <small>ஹெச்.ஜே ஹுவாங் & டபிள்யூ. ஜாங், 1986</small>
- *லெப்டோபோடியா மைக்ரா* போஹ்லன் & <small>சுலெச்டோவா</small>, 2017
- *லெப்டோபோடியா மைக்ரோஃப்தால்மா* <small>டி ஒய் ப்பூ & எம் ஆர் யே, 1983</small>
- *லெப்டோபோடியா ஓரியண்டலிசு* <small>டி.க்யூ சூ, எஸ்.எம். பாங் & எச்.ஒய் வாங், 1981</small>
- *லெப்டோபோடியா பெல்லெக்ரினி* <small>பி.டபிள்யூ பாங், 1936</small>
- *லெப்டோபோடியா போஸ்டரோடோர்சலிசு* <small>ஜே.எச். லான் & ஜே.எக்ஸ் சென், 1992</small>
- *லெப்டோபோடியா பங்டேட்டா* <small>ஜே. லி , எக்ஸ்எச் லி & எக்ஸ்எல் சென், 2008</small>
- *லெப்டோபோட்டியா ருப்ரிலாப்ரிசு* <small>(டேப்ரி டி தியர்சண்ட், 1872)</small>
- *லெப்டோபோடியா டேனியோப்சு* <small>(சாவேஜ், 1878)</small>
- *லெப்டோபோடியா டாங்கி* <small>பி.டபிள்யூ பாங், 1936</small>
- *லெப்டோபோடியா டைன்டைனென்சிசு* (<small>எச் டபுள்யூ வு, 1930)</small>
# தெங் சுரங்கப் பாதை

**தெங் சுரங்கப் பாதை** *(Theng Tunnel)* இந்தியாவின் வடக்கு சிக்கிமில் இருக்கும் சுங்தாங்-மங்கன் நெடுஞ்சாலையில் உள்ள ஒரு சுரங்கப்பாதையாகும். 578 மீட்டர் நீளமுள்ள இச்சுரங்கப்பாதை சிக்கிம் மாநிலத்தின் மிக நீளமான சுரங்கப்பாதையாக கருதப்படுகிறது. சீன-இந்திய எல்லையில் சுவசுதிக் திட்டத்தின் ஒரு பகுதியாக எல்லை சாலை அமைப்பால் இப்பாதை கட்டப்பட்டுள்ளது. இந்த கட்டுமானம் அனைத்திந்திய இரயில்வே பொறியாளர்கள் கூட்டமைப்பால் மேற்கொள்ளப்பட்டு 2018 ஆம் ஆண்டு சூன் 7 அன்று திறக்கப்பட்டது. .  
இரட்டை வழிச் சுரங்கப்பாதையான இது சிக்கிமின் தலைநகர் காங்டாக் மற்றும் சுங்தாங்கிற்கு இடையில் ஓர் அபாயகரமான சாலையைக் கடந்து செல்கிறது. நில சரிவுகள் மற்றும் துப்பாக்கிச் சூடு காரணமாக அடிக்கடி இப்பாதை மூடப்பட்டிருக்கும். சுரங்கப்பாதை ஒளி உமிழும் இருமுனைய விளக்குகளால் ஒளியூட்டப்பட்டுள்ளது. அவசர காலங்களில் வெளியேற ஒரு பாதுகாப்பு வெளியேறும் வழி மற்றும் தீ அணைப்பு வசதிகள் தண்ணீரை சேமிப்பதற்கான ஒரு பெரிய தொட்டி போன்ற பாதுகாப்பு அம்சங்கள் சுரங்கப்பாதையில் ஏற்படுத்தப்பட்டுள்ளன. .
# அஞ்சுருளி சுரங்கப் பாதை

**அஞ்சுருளி சுரங்கப் பாதை** *(Anchuruli tunnel)* இந்தியாவின் கேரளா மாநிலத்திலிருக்கும் இடுக்கி மாவட்டத்திலுள்ள அஞ்சுருளி பஞ்சாயத்து கிராமத்தில் அமைக்கப்பட்டுள்ள ஒரு சுரங்கப்பாதையாகும். 5.5 கிலோமீட்டர் நீளத்திற்கு ஒரே கருங்கல்லில் இப்பாதை செதுக்கப்பட்டுள்ளது. இரட்டையாறு முதல் அஞ்சுருளி இடுக்கி நீர்த்தேக்கம் வரை தண்ணீரை கொண்டு செல்ல கல்யாநாதண்டு மலை மீது அஞ்சுருளி சுரங்கப் பாதை அமைக்கப்பட்டுள்ளது.
இந்த சுரங்கப்பாதை 1974 ஆம் ஆண்டு மார்ச் 10 முதல் 1980 சனவரி 10 வரை பைலி பில்லா நிறுவனத்தின் ஒப்பந்தத்தில் கட்டப்பட்டது. சுரங்கப்பாதை 24 அடி விட்டம் கொண்டது. சுரங்கப்பாதை அமைக்கும் போது இருபத்தி இரண்டு பேர் உயிரிழந்தனர்.
# பாக்யலட்சுமி கோயில்

**பாக்யலட்சுமி கோயில்** என்பது இந்தியாவின் ஹைதராபாத்தில் அமைந்துள்ள ஒரு இந்து கோவிலாகும். இந்த கோயில், நகரின் வரலாற்று நினைவுச் சின்னமான சார்மினாரை ஒட்டியுள்ளது. சார்மினார் இந்திய தொல்பொருள் ஆய்வு மையத்தின் (ஏ.எஸ்.ஐ) பராமரிப்பில் உள்ளது. அதே நேரத்தில் லட்சுமி தேவிக்கு அர்ப்பணிக்கப்பட்ட இந்தக் கோயிலை இந்து அறக்கட்டளை நிர்வகிக்கிறது.. வரலாற்றாசிரியர்களின் கூற்றுப்படி, சார்மினார் அருகே ஒரு மைல்கல்லுக்கு ஒத்த காவல் கல் ஒன்று 1965 ஆம் ஆண்டில் குங்குமப்பூ நிறத்தால் வரையப்பட்டது, மேலும் ஒரு வயதான பெண்மணி இந்த ஆலயத்தின் பொறுப்பாளராக ஆனார். ஒரு ஆந்திர மாநில சாலையில் போக்குவரத்துக் கழக பஸ் கல்லில் மோதி சேதமடைந்ததை அடுத்து, அந்த இடத்தில் ஒரு பக்கா அமைப்பு உருவாக்கப்பட்டது. இந்த கல்லுக்கு பதிலாக லட்சுமி தெய்வத்தின் சிலை வைக்கப்பட்டது. 2012 ஆம் ஆண்டில், இந்திய தொல்பொருள் ஆய்வு மையம் ஒரு தகவல் அறியும் பதிலில் கோயில் கட்டமைப்பை அங்கீகரிக்கப்படாத கட்டுமானமாக வகைப்படுத்தியது.  
கோவில் அதிகாரிகளால் சார்மினாரின் அத்துமீறலை எதிர்த்து உயர் நீதிமன்றத்தில் வழக்கு பதிவு செய்யப்பட்டது. உயர்நீதிமன்றம் அந்தஸ்தை பராமரிக்க உத்தரவிட்டதுடன், மேலும் கோயில் கட்ட தடை விதித்தது.  
சார்மினார் பலிபீடத்தின் முஸ்லீம் பூசாரி கருத்துப்படி, கேள்விக்குரிய அசல் கல், கார்மினரின் சுவர்களை தானியங்கி ஊர்திகளிலிருந்து பாதுகாக்க மூலையில் வைக்கப்பட்டிருந்த ஒரு காவல் கல். ஒரு உள்ளூர் குடியிருப்பாளர் முரளிதர் ராவ் கூறுகையில், சில இந்துக்கள் சார்மினரின் தென்கிழக்கு மூலையில் ஒரு கல்லை அது நல்ல அதிர்ஷ்டத்தை அளிப்பதாக நம்பி வணங்கத் தொடங்கினர். 1960 களில், கல்லைச் சுற்றி ஒரு சிறிய கொட்டகை சேர்க்கப்பட்டது, பின்னர் அது நிரந்தர பெரிய கான்கிரீட் கட்டமைப்பாக மாற்றப்பட்டது.  
உள்ளூர் காங்கிரஸ் தலைவர் ஜி. நிரஞ்சன் இரு கட்டமைப்புகளின் ஒத்துழைப்பை ஹைதராபாத்தின் "கலப்பு கலாச்சாரத்தின்" பிரதிபலிப்பாக கருதுகிறார். பல நூற்றாண்டுகளாக சார்மினாரில் இரு சமூகங்களுக்கும் வழிபாட்டுத் தலங்கள் இருப்பதாகவும், அது பணக்கார மதச்சார்பற்ற மரபுகள் மற்றும் ஹைதராபாத்தின் கங்கா-ஜமுனி தெஹ்ஸீப் ("கலப்பு கலாச்சாரம்") பற்றி முழு உலகிற்கும் ஒரு செய்தியை அனுப்புவதாகவும் அவர் கூறினார்.பகமதி மகாராணியின் (அல்லது பாக்யவதி) நினைவாக இந்தச் சன்னதியின் பெயர் இருப்பதாக ஒரு புத்தகம் ஆதாரமாகக் கொண்டுள்ளது.
# பாக்யலட்சுமி கோயில்

## AMASR சட்டம்

1958 இல் நிறைவேற்றப்பட்ட "பண்டைய நினைவுச்சின்னங்கள் மற்றும் தொல்பொருள் தளங்கள் மற்றும் மீதமுள்ள சட்டம்" அல்லது AMASR சட்டம் என்பது இந்திய அரசாங்கத்தின் பாராளுமன்றத்தின் ஒரு செயலாகும், இது பண்டைய மற்றும் வரலாற்று நினைவுச்சின்னங்கள் மற்றும் தொல்பொருள் இடங்கள் மற்றும் தேசிய முக்கியத்துவம் வாய்ந்த இடங்களை பாதுகாக்க வழங்குகிறது.  
நினைவுச்சின்னத்திற்கு அருகிலுள்ள பகுதியில் 100 மீட்டருக்குள் தடைசெய்யப்பட்ட பகுதி என்று விதிகள் விதிக்கின்றன. நினைவுச்சின்னத்தின் 200 மீட்டருக்குள் உள்ள பகுதி ஒழுங்குபடுத்தப்பட்ட வகையாகும். இந்த பகுதியில் உள்ள கட்டிடங்களின் பழுது அல்லது மாற்றங்களுக்கு முன் அனுமதி தேவை.  
தீபாவளி பண்டிகைக்கு முன்னதாக அவர்கள் கோயிலை அலங்கரிப்பதாகக் கூறி, நவம்பர் 1, 2012 இரவு, இந்திய தொல்பொருள் ஆய்வுத் துறையின் (ஏ.எஸ்.ஐ) அனுமதியின்றி கோயில் நிர்வாகம் சில கட்டுமானப் பணிகளை மேற்கொள்ளத் தொடங்கியது. ஏ.எஸ்.ஐ படி சட்டவிரோதமாக இருந்த கட்டுமான நடவடிக்கைகள் காவல்துறையினரால் நிறுத்தப்பட்டன. கோவில் வளாகத்தில் இந்த கட்டுமான பணிகள் நகரத்தில் இந்து-முஸ்லீம் பதற்றத்தைத் தூண்டின.சில உள்ளூர் முஸ்லீம் அரசியல்வாதிகள் இந்த விரிவாக்கம் இஸ்லாமிய பாரம்பரியத்துடன் அடையாளம் காணும் வரலாற்று சார்மினாரை சேதப்படுத்தும் என்று அஞ்சினர்.  
கோயில் அதிகாரிகள் தாங்கள் விரிவாக்கத்தைத் திட்டமிடவில்லை என்றும், தேய்ந்துபோன மூங்கில் கட்டமைப்புகளை புதியதாக மாற்றியுள்ளனர் என்றும் கூறுகின்றனர். இதைத் தொடர்ந்து, நகரத்தில் கல் வீச்சு மற்றும் நான்கு ஏபிஎஸ்ஆர்டிசி பேருந்துகள், இரண்டு கார்கள், ஒரு ஏடிஎம் மற்றும் ஒரு ஆடை ஷோரூம் சேதமடைந்தது உள்ளிட்ட சில வன்முறை சம்பவங்கள் பதிவாகியுள்ளன. நகர நிர்வாகம் சார்மினார் பொது வருகைக்கு தற்காலிகமாக தடை விதித்தது, அருகிலுள்ள சந்தையை மூடியது மற்றும் சில தெருக்களுக்கு தடை விதித்தது. அமைப்பாளர்களை காவலில் எடுத்து இந்து தலைவர்கள் கோவிலுக்கு ஊர்வலம் ஏற்பாடு செய்வதையும் காவல்துறை தடுத்தது.  
நவம்பர் 16, 2012 அன்று, மக்கா மஸ்ஜித்தில் வெள்ளிக்கிழமை தொழுகைக்குப் பிறகு அதிக வன்முறைகள் வெடித்தன. நினைவுச்சின்னத்தை அகற்றும் ஒரு மத அடையாளத்தில் 'சலாம்' (வணக்கம்) வழங்க பிரார்த்தனைகளுக்குப் பிறகு ஏராளமான மக்கள் சார்மினார் நோக்கிச் சென்றனர், ஆனால் அவர்கள் காவல்துறையினரால் தடுத்து நிறுத்தப்பட்டனர். போராட்டக்காரர்கள் காவல்துறையினருக்கு எதிராக முழக்கங்களை எழுப்பத் தொடங்கினர் மற்றும் கட்டுப்பாடுகளை நீக்க வேண்டும் என்று கோரினர். பின்னர் போராட்டக்காரர்கள் கற்களை வீசி வாகனங்கள் மற்றும் கடைகளைத் தாக்கினர். கும்பலை கலைக்க காவல்துறையினர் கண்ணீர்ப்புகை குண்டுகள் மற்றும் தடியடியைப் பயன்படுத்தினர். வன்முறையின் போது ஏழு பேர் காயமடைந்தனர்.
# மலபார் மீது மைசூர் படையெடுப்பு

**மலபார் மீது மைசூர் படையெடுப்பு** (Mysorean invasion of Malabar) (1766 -1792) என்பது மைசூர் இராச்சியத்தின் நடைமுறை தலைவரான ஐதர் அலியின் கோழிக்கோடு நாட்டின் பிரதேசங்கள் உட்பட வடக்கு மலபார் (இப்போது கேரளா) மீதான இராணுவ படையெடுப்பாகும். ஆக்கிரமிப்பை முடித்த பின்னர், மலபாருக்கு தெற்கே அமைந்துள்ள கொச்சி இராச்சியம் மைசூர் துணை மாநிலமாக மாற்றப்பட்டது. மைசூர் படையெடுப்பு பிரித்தானிய கிழக்கிந்திய நிறுவனம் மலபாரின் பண்டைய நிலப்பிரபுத்துவாதிகள் மீதான தங்கள் பிடியை இறுக்குவதற்கும், திருவிதாங்கூரை மாற்றுவதற்கும் அதிக வாய்ப்புகளை வழங்கியது.  
18 ஆம் நூற்றாண்டில், இன்றைய கேரளாவின் அனைத்து குட்டி இராச்சியங்களும் திருவிதாங்கூர், கோழிக்கோடு (சாமோரியனகளால் ஆளப்பட்டன) மற்றும் கொச்சின் ஆகிய மூன்று பெரிய மாநிலங்களால் உள்வாங்கப்பட்டன அல்லது கீழ்ப்படுத்தப்பட்டன. உடையார் அரச குடும்பத்தால் பெயரிடப்பட்ட மைசூர் இராச்சியம், விஜயநகர பேரரசின் வீழ்ச்சிக்குப் பின்னர், மீண்டும் முகலாயப் பேரரசுக்குப் பிறகு இந்தியாவில் முக்கியத்துவம் பெற்றது. 1761 ஆம் ஆண்டில், ஐதர் அலி ஒரு சக்திவாய்ந்த மந்திரியைத் தூக்கியெறிந்து மைசூரில் அதிகாரத்தின் அனைத்து கட்டுப்பாடுகளையும் கைப்பற்றி மைசூர் இராச்சியத்தின் "நடைமுறை" தலைவரானார். பெத்தனூர் (இக்கேரி அல்லது கேலடி ), சுந்தா, சேர மற்றும் கன்னரம் ஆகிய இராச்சியங்களைக் கைப்பற்றி அதன் விரிவாக்கத்தை நோக்கி அவர் தனது கவனத்தைத் திருப்பினார். 1766 ஆம் ஆண்டில், அவர் மலபாரில் இறங்கி, சிரக்கால் (முன்னாள் கோலத்துநாடு ), கடத்தநாடு, கோழிக்கோடு, வள்ளுவநாடு மற்றும் பாலக்காடு, கொச்சின் ஆகியவற்றை ஆக்கிரமித்து, 1766 முதல் 1790 வரை ஆண்டுதோறும் தனக்கு கப்பம் கட்ட வைத்தார்.  
கொச்சினுக்கு தெற்கே உள்ள பிரித்தானிய நட்பு நாடான திருவிதாங்கூரை தோற்கடிக்க ஐதர் அலி எடுத்த முயற்சி 1767 இல் தோல்வியடைந்தது, 1789-1790ல் அவரது மகன் திப்பு சுல்தானின் இரண்டாவது முயற்சியும் முழுமையடையாமல் போனது. மேலும், திப்பு சுல்தான் திருவாங்கூர் இராச்சியத்தைத் தாக்கி மூன்றாம் ஆங்கிலேய-மைசூர் போரின் வடிவத்தில் பிரித்தானிய படையெடுப்பைத் தூண்டினார். ஆகவே, மைசூரின் முஸ்லிம் அதிகாரத்திற்கு சேராமல் இருந்த கேரளாவின் ஒரே ஒரு பகுதி திருவிதாங்கூர் மட்டுமே.  
சிறீரங்கப்பட்டின (1792) உடன்படிக்கையின் மூலம், திப்பு மலபார் உள்ளிட்ட தனது பிராந்தியங்களில் பாதியை ஆங்கில கிழக்கிந்திய நிறுவனத்திற்கும், அவர்களது கூட்டாளிகளுக்கு வழங்கினார் . மேலும், 33 மில்லியன் ரூபாய் இழப்பீடாக செலுத்தினார்&nbsp;. 1801 வாக்கில், ரிச்சர்டு வெல்லசுலி பிரபுவால் சூரிலிருந்து கைப்பற்றப்பட்ட கர்நாடகப் பகுதிகளுடன் மலபாரையும் இணைத்து சென்னை மாகாணமாக உருவாக்காக்கப்பட்டது. திருவிதாங்கூரைப் பாதுகாப்பதற்காக யுத்தம் மேற்கொள்ளப்பட்டது என்ற காரணத்தைக்கூறி மூன்றாம் ஆங்கிலேய-மைசூர் போரின் முழு செலவையும் வழ்ங்குமாறு கிழ்க்கிந்திய நிறுவனம் திருவிதாங்கூரைக் கேட்டுக் கொண்டது. 1795 ஆம் ஆண்டின் புதிய ஒப்பந்தம் திருவிதாங்கூரை ஆங்கில கிழக்கிந்திய நிறுவனத்தின் நட்பு மற்றும் கூட்டாளி என்ற நிலையிலிருந்து பாதுகாக்கப்பட்ட நட்பு நாடாகக் குறைக்கப்பட்டது. மேலும், நிறுவனம் நாட்டின் கருப்பு மிளகு வர்த்தகத்தில் ஏகபோக உரிமையைக் கோரியது.
# மலபார் மீது மைசூர் படையெடுப்பு

## மலபாரில் வெளி படைகள்

1732 ஆம் ஆண்டில் அரக்கலின் அழைப்பின் பேரில் கனரா படைகள் வடக்கு மலபார் மீது படையெடுத்தன. கோபாலாஜியின் தலைமையின் கீழ், 30000 வலிமையான கனரா வீரர்கள், வடக்கு கோலத்துநாட்டில் உள்ள இளவரசர் குஞ்ஞி அம்புவின் கோட்டைகளை எளிதில் கடந்து சென்றனர். 1734 இன் ஆரம்பத்தில் கனரா வீரர்கள் குடாலி மற்றும் தர்மபட்டனம் ஆகியவற்றைக் கைப்பற்றினர். 1736 வாக்கில், கனரா இராணுவம் ஆங்கில கிழக்கிந்திய நிறுவனத்தின் உதவியுடன் வடக்கு மலபார் முழுவதிலும் இருந்து விரட்டப்பட்டது.  
பெத்தனூர் இராச்சியத்தின் நாயக்கர்கள் (கேளடி, இக்கேரி நாயக் இராச்சியம்) 1737 இல் கோலத்துநாடு மீது மற்றொரு தாக்குதலைத் திட்டமிட்டனர். கோலத்துநாட்டின் வடக்கு எல்லையை மடாயில் நிர்ணயித்த கனராவுடன் சமாதான ஒப்பந்தத்தில் கையெழுத்திட இளவரசர் குன்ஹி அம்பு ஒப்புக்கொண்டார். தெல்லிச்சேரியின் ஆங்கில காரணிகள் பெடனூர் நாயக் உடன் தங்கள் சொந்த ஒப்பந்தத்தில் கையெழுத்திட்டன, இது கனரா மற்றும் கோலத்துநாடு இடையே எதிர்கால மோதல்கள் ஏற்பட்டால் மலபாரில் ஆங்கில வர்த்தக சலுகைகளின் ஒருமைப்பாட்டை உறுதிப்படுத்தியது.
# மலபார் மீது மைசூர் படையெடுப்பு

## இதனையும் காண்க

- கேரள வரலாறு
- ஆங்கிலேய-மைசூர்ப் போர்கள்
- பழசி இராசா
# தேசிய சட்ட சேவைகள் நாள்

தேசிய சட்ட சேவைகள் தினம் என்பது சட்ட சேவைகள் அதிகாரச் சட்டம் அமலுக்கு வந்ததை நினைவு கூறும் வகையில் இந்தியாவில் ஒவ்வொரு ஆண்டும் நவம்பர் 9 ந் தேதி கொண்டாடப்படுகிறது.
# தேசிய சட்ட சேவைகள் நாள்

## வரலாறு

சட்ட சேவைகள் அதிகாரச் சட்டம் 1987 அக்டோபர் 11 ந் தேதியன்று இயற்றப்பட்டது. இந்த சட்டம் 1995 நவம்பர் 9 ந் தேதியன்று நடைமுறைக்கு வந்தது. சட்ட சேவைகள் அதிகாரச் சட்டம் அமலுக்கு வந்த பின்னர் தேசிய சட்ட சேவைகள் ஆணையம் 1995 டிசம்பர் 5 ந் தேதியன்று தொடங்கப்பட்டது.
# தேசிய சட்ட சேவைகள் நாள்

## **பலன்கள்**

மத்திய அதிகாரசபையின் அரசியலமைப்பு மற்றும் 1998 ஆம் ஆண்டின் தொடக்கத்தில் நல்சா அலுவலகம் நிறுவப்பட்ட பின்னர், பின்வரும் திட்டங்கள் மற்றும் நடவடிக்கைகள் மத்திய அதிகாரசபையால் திட்டமிடப்பட்டு செயல்படுத்தப்பட்டுள்ளன: - . (ஆ) அரசாங்கத்திற்கு தனி நிரந்தர மற்றும் தொடர்ச்சியான லோக் அதாலத்களை நிறுவுதல். திணைக்களங்கள், சட்டரீதியான அதிகாரிகள் மற்றும் பொதுத்துறை நிறுவனங்கள் நிலுவையில் உள்ள வழக்குகளை தீர்ப்பதற்கான வழக்குகள் மற்றும் வழக்குக்கு முந்தைய கட்டத்தில் தகராறுகள்; (இ) சட்ட எழுத்தறிவு மற்றும் சட்ட விழிப்புணர்வு பிரச்சாரத்திற்கான தன்னார்வ தொண்டு நிறுவனங்களின் அங்கீகாரம்; (ஈ) நாட்டின் அனைத்து நீதவான் நீதிமன்றங்களிலும் "சட்ட உதவி ஆலோசகர்" நியமனம்; (இ) பழைய வடிவத்தில் லோக் அதாலத் மூலம் வழக்குகளை அகற்றுவது; (எஃப்) சட்ட உதவித் திட்டங்கள் மற்றும் சட்ட உதவி வசதிகள் குறித்து மக்களுக்கு விழிப்புணர்வு ஏற்படுத்தும் திட்டங்களுக்கான விளம்பரம்; (கிராம்) உதவி பெறும் நபர்களுக்கு திறமையான மற்றும் தரமான சட்ட சேவைகளுக்கு முக்கியத்துவம் அளித்தல்; (ம) சிறைகளில் சட்ட உதவி வசதிகள்; (i) நாட்டின் அனைத்து மாவட்டங்களிலும் ஆலோசனை மற்றும் சமரச மையங்களை அமைத்தல்; (j) சட்ட சேவைகள் திட்டங்கள் மற்றும் திட்டங்கள் தொடர்பாக நீதித்துறை அதிகாரிகளை உணர்தல்; (கே) நல்சாவின் அதிகாரப்பூர்வ செய்திமடலான "நயா டீப்" வெளியீடு; (எல்) வருமான உச்சவரம்பை ரூ .1,25,000 / - ஆக உயர்த்துவது ப. இந்திய உச்ச நீதிமன்றத்தின் முன் சட்ட உதவிக்காகவும், ரூ .1,00,000 / - ப. உயர் நீதிமன்றங்கள் வரை சட்ட உதவிக்கு; மற்றும் (மீ) நீதிமன்றக் கட்டணங்களைத் திருப்பிச் செலுத்துவதற்கான விதிகளை உருவாக்குவதற்கான நடவடிக்கைகள் மற்றும் லோக் அதாலத்ஸால் வழங்கப்பட்ட விருதுகளை நிறைவேற்றுவது.
# தேசிய சட்ட சேவைகள் நாள்

## தேசிய சட்ட சேவைகள் ஆணையம் -நல்சா

தேசிய சட்ட சேவைகள் ஆணையம், நல்சா இந்திய சட்ட சேவைகள் அதிகாரிகள் சட்டம் 1987 இன் கீழ் அமைக்கப்பட்டது. இது சமூகத்தின் பலவீனமான பிரிவினருக்கு இலவச சட்ட சேவைகளை வழங்குவதற்காக செய்யப்பட்டது. சமூகத்தின் பலவீனமான பிரிவினருக்கு இலவச சட்ட சேவைகளை வழங்குவதற்கும், மோதல்களை இணக்கமாக தீர்ப்பதற்கு லோக் அதாலத்துகளை ஏற்பாடு செய்வதற்கும் 1987 ஆம் ஆண்டில் சட்ட சேவைகள் அதிகாரிகள் சட்டம், 1987 இன் கீழ் தேசிய சட்ட சேவைகள் ஆணையம் அமைக்கப்பட்டுள்ளது.
# தேசிய சட்ட சேவைகள் நாள்

## மாநில சட்டசேவைகள் ஆணயங்கள்

ஒவ்வொரு மாநிலத்திலும், அந்தந்த உயர்நீதிமன்றத்தின் தலைமை நீதிபதியின் தலைமையில் நல்சாவின் கொள்கைகள் மற்றும் வழிமுறைகளை நடைமுறைப்படுத்துவதற்கும், மக்களுக்கு இலவச சட்ட சேவைகளை வழங்குவதற்கும், மாநிலத்தில் லோக் அதாலத்துகளை நடத்துவதற்கும் மாநில சட்ட சேவைகள் ஆணையம் அமைக்கப்பட்டுள்ளது.
# தேசிய சட்ட சேவைகள் நாள்

## மாவட்ட சட்ட சேவைகள் ஆணையங்கள்

ஒவ்வொரு மாவட்டத்திலும், அந்தந்த மாவட்ட மாவட்ட நீதிபதி தலைமையில் மாவட்டத்தில் சட்ட சேவைகள் திட்டங்களை செயல்படுத்த மாவட்ட சட்ட சேவைகள் ஆணையம் அமைக்கப்பட்டுள்ளது. மாவட்ட சட்ட சேவைகள் ஆணையம் ஒவ்வொரு மாவட்டத்திலும் உள்ள மாவட்ட நீதிமன்ற வளாகத்தில் அமைந்துள்ளன.
# தேசிய சட்ட சேவைகள் நாள்

## தாலுக்கா சட்ட சேவைகள் குழுக்கள்

ஒவ்வொரு தாலுக்காவிலும் மாநிலத்திலும் அந்தந்த தாலுக்கா நீதிமன்றங்களில் கீழ் தாலுக்கா சட்டசேவைகள் குழுக்கள் உருவாகப்பட்டுள்ளன.  
- குழு பின்வருவனவற்றைக் கொண்டிருக்கும் -
- (அ) குழுவின் அதிகார எல்லைக்குள் செயல்படும் மிக மூத்த நீதித்துறை அதிகாரி குழுவின் அதிகாரத் தலைவராக இருப்பார்; மற்றும் (ஆ) உயர்நீதிமன்றத்தின் தலைமை நீதிபதியுடன் கலந்தாலோசித்து, மாநில அரசாங்கத்தால் பரிந்துரைக்கப்பட்ட, அனுபவமும் தகுதியும் கொண்ட பிற உறுப்பினர்கள்.
- அதன் செயல்பாடுகளை திறம்பட நிறைவேற்றுவதற்காக, உயர்நீதிமன்றத்தின் தலைமை நீதிபதியுடன் கலந்தாலோசித்து, மாநில அரசு பரிந்துரைக்கும் அதிகாரிகள் மற்றும் பிற ஊழியர்களை குழு நியமிக்கலாம்.
- குழுவின் அதிகாரிகள் மற்றும் பிற ஊழியர்களுக்கு சம்பளம் மற்றும் படிகளும் உண்டு. மேலும் உயர்நீதிமன்றத்தின் தலைமை நீதிபதியுடன் கலந்தாலோசித்து மாநில அரசு பரிந்துரைக்கக்கூடிய பிற சேவை நிபந்தனைகளுக்கு உட்பட்டதாக இருக்கும்.
- குழுவின் நிர்வாக செலவுகள் மாவட்ட சட்ட உதவி நிதியில் இருந்து மாவட்ட ஆணையத்தால் பெறப்படும்.
- தாலுகா சட்ட சேவைக் குழுவின் செயல்பாடுகள்.- தாலுகா சட்ட சேவைக் குழு பின்வரும் அனைத்து அல்லது ஏதேனும் செயல்பாடுகளைச் செய்யலாம், அதாவது: -
- (அ) தாலுகாவில் சட்ட சேவைகளின் செயல்பாடுகளை ஒருங்கிணைத்தல்; (ஆ) தாலுகாவிற்குள் லோக் அதாலத்களை ஒழுங்கமைத்தல்; மற்றும் (இ) மாவட்ட ஆணையம் அதற்கு ஒதுக்கக்கூடிய பிற செயல்பாடுகளைச் செய்வது.
# தேசிய சட்ட சேவைகள் நாள்

## முக்கிய சேவைகள்

பல நாடுகளில், சட்ட சேவைகள் பல வகைகளில் வழங்கப்படுகிறது. லோக் அதாலத், மத்தியஸ்தம் மற்றும் இலவச சட்ட உதவி போன்ற மாற்று தகராறு தீர்க்கும் முறைகள் வகுக்கப்பட்டுள்ளன. இலவச சட்ட உதவி மற்றும் தேவைப்படுவோருக்கான ஆலோசனை, மத்தியஸ்தம் மூலம் வழக்குகளை தீர்ப்பது மற்றும் இணக்கமான தீர்வு உள்ளிட்ட நடவடிக்கைகளை நல்சா மேற்கொண்டது. இது இந்திய நீதிமன்றங்களின் நிலுவையில் உள்ள நிலுவை சுமைகளை குறைப்பதற்கும், தேவைப்படும் வழக்குரைஞர்களுக்கு நீதி கிடைப்பதற்கும் ஒரு தனித்துவமான முயற்சியாகும்.
# தேசிய சட்ட சேவைகள் நாள்

## கொண்டாட்டம்

சட்ட சேவை அதிகாரிகள் சட்டத்தின் கீழ் உள்ள பல்வேறு விதிகள் மற்றும் வழக்குத் தொடுப்பவர்களின் உரிமை குறித்து மக்களுக்கு விழிப்புணர்வு ஏற்படுத்த தேசிய சட்ட சேவை நாள் கொண்டாடப்படுகிறது. ஒவ்வொரு ஆணையமும் லோக் அதாலத்துகள், சட்ட உதவி முகாம்கள் மற்றும் சட்ட உதவி திட்டங்களை ஏற்பாடு செய்கிறது.
# டெகார்ட் கோட்டை

ஒரு **டெகார்ட் கோட்டை** என்பது பிரித்தானிய கட்டளை காலத்தில் பாலஸ்தீனம் முழுவதும் கட்டப்பட்ட ஒரு வகை இராணுவமயமாக்கப்பட்ட காவல் கோட்டை ஆகும், இது 1936-39 அரபு கிளர்ச்சிக்கு எதிரான நடவடிக்கையாக தொடங்கப்பட்டது.
# டெகார்ட் கோட்டை

## சொற்பிறப்பியல்

கோட்டைகளுக்கு அவற்றின் வடிவமைப்பாளர், ஐக்கிய இராச்சியத்தின் காவல்துறை அதிகாரி மற்றும் பொறியாளர் சர் சார்லஸ் டெகார்ட் பெயரிடப்பட்டது.  
இஸ்ரேலில், இந்த பெயர் பெரும்பாலும் "டாகார்ட்" என்று உச்சரிக்கப்படுகிறது. பெயரை எபிரேய மொழியில் மொழிபெயர்ப்பதும், பின்னர் லத்தீன் எழுத்துக்களுக்கு திரும்புவதும் இதற்குக் காரணமாக இருக்கலாம், மொழிபெயர்ப்பாளரின் தவறான அனுமானத்துடன், இந்த ஆங்கிலமயமாக்கப்பட்ட ஸ்காட்டிஷ் குடும்பப்பெயரை எழுத மிகவும் பொதுவான வழி பயன்படுத்தப்பட வேண்டும் ("டேகார்ட்" விட "மிகவும் பரவலாக உள்ளது" டெகார்ட் ").
# டெகார்ட் கோட்டை

## வரலாறு

டெகார்ட் 1920 களில் வங்காளத்தில் பயங்கரவாதத்தை எதிர்த்துப் போராடினார் மற்றும் பாலஸ்தீனத்தில் அரபு பயங்கரவாதத்தை எதிர்த்துப் போராடுவது குறித்து அவர்களுக்கு அறிவுரை வழங்குமாறு கட்டாய அரசாங்கத்தால் அழைக்கப்பட்டார். சர் சார்லஸ் டெகார்ட் இந்திய கிளர்ச்சியில் தனது அனுபவங்களின் அடிப்படையில் 1938 இல் கோட்டைகளை வடிவமைத்தார். அவை ஒரு மாத கால முற்றுகையைத் தாங்க அனுமதிக்கும் நீர் அமைப்புகளுடன் வலுவூட்டப்பட்ட கற்காரையால் கட்டப்பட்டன. இரண்டு வகையான கோட்டைகள் அமைக்கப்பட்டன. ஒரு குறிப்பிட்ட வடிவமைப்பைப் பயன்படுத்தி லெபனான் மற்றும் சிரியாவுடனான வடக்கு எல்லையின் " டெகார்ட்டின் சுவர் " என்று அழைக்கப்படுவம் சுவரை வலுப்படுத்த ஐந்து கட்டமைப்புகள் கட்டப்பட்டன. பாலஸ்தீனத்தின் உட்புறத்தில் உள்ள மூலோபாய சந்திப்புகளில் வடக்கு கோட்டைகளுக்கு வேறுபட்ட வடிவமைப்பு மற்றும் பொதுவான அடிப்படை திட்டத்தைப் பகிர்ந்துகொள்ளக்கூடிய பன்னிரெண்டு கோட்டைகளும் கட்டப்பட்டன.  
அவற்றில் பல இன்றும் இஸ்ரேலில் காணப்படுகின்றன, மேலும் அவை தொடர்ந்து காவல் நிலையங்கள் "அதிக ஆபத்துள்ள" கைதிகளுக்காக ஒரு இருப்பிடமாக முகாம் 1391 சிறை உள்ளது.  
மேற்குக் கரையில் இது போன்ற பல கோட்டைகள், இப்போது அறியப்படுகிறது முகாடா ( , "மாவட்டம்") பலத்தீனிய தேசிய ஆணையத்தின் அலுவலகங்கள் மற்றும் நிர்வாக மையங்களாகப் பயன்படுத்தப்படுகின்றன. ஆபரேஷன் டிஃபென்சிவ் சீல்டு என்றழைக்கப்பட்ட ஒரு நடவடிக்கையில் இஸ்ரேலிய படைகளால் முகாட்டா சேதமடைந்தது, பின்னர் முற்றுகையிடப்பட்டது. பின்னர் இவை மறுசீரமைக்கப்பட்டு ஜனாதிபதி மஹ்மூத் அப்பாஸின் கீழ் சேர்க்கப்பட்டது, அசல் பிரித்தானிய கட்டமைப்பின் அடையாளங்கள் மறைக்கப்பட்டன.  
1949 மற்றும் 1967 க்கு இடையில் ஜோர்டானிய நிர்வாகத்தின் தலைமையகமாகவும், 1967 மற்றும் 1997 க்கு இடையில் இஸ்ரேலிய இராணுவ ஆளுநரின் தலைமையகமாகவும், 1997 மற்றும் 2002 க்கு இடையில் பாலஸ்தீனிய ஆணையத்தின் ஆளுநரின் தலைமையாகமாகவும் எபிரோன் கோட்டை பயன்படுத்தப்பட்டது. ஆபரேஷன் டிஃபென்சிவ் ஷீல்டு நடவடிக்கையின் போது நகரத்தை இஸ்ரேலிய படைகள் கைப்பற்றியபோது இது 2002 இல் அழிக்கப்பட்டது.  
இப்போது காவல் நிலையமான மாலோட்- தர்ஷிஹாவில் உள்ள டெகார்ட் கோட்டை ஒரு வரலாற்று அடையாளமாக மீட்டெடுக்கப்பட்டு, பாதுகாப்பாளர்கள் மற்றும் சுற்றுலாப் பயணிகளின் கவனத்தை ஈர்க்கிறது.
# டெகார்ட் கோட்டை

## கட்டாய பாலஸ்தீனத்தில் டெகார்ட் கோட்டைகளின் பட்டியல்

கீழே பட்டியலிடப்பட்டுள்ள அனைத்து பிரித்தானிய கட்டாய காவல் நிலையங்களும் "டெகார்ட் கோட்டை" என்பதன் வரையறையுடன் ஒத்துப்போகவில்லை, இருப்பினும் அவை அனைத்தும் 1940-41 முதல் ஒரே பாதுகாப்புக் கட்டடத் திட்டத்தின் ஒரு பகுதியாக இருந்தன, பின்னர் அவை சேர்க்கப்பட்டன.
# கடப்பேரி

**கடப்பேரி** (kadaperi) என்பது இந்தியாவின் சென்னையில் தாம்பாரத்திற்கு அடுத்ததாக அமைந்துள்ளது. சுமார் 2000 மக்கள் வசிக்கும் பகுதியாகும். கடப்பேரி சென்னையின் ஏற்றுமதி மண்டலத்திற்கு அருகில் உள்ளது. இது சென்னையின் முதல் சிறப்பு பொருளாதார மண்டலமாகும். பச்சை மலை புல்வெளி மற்றும் ஏரிகள் இப்பகுதியில் உள்ளன.
இந்த பகுதி தமிழகத்தில் அறிவிக்கை செய்யப்பட்ட பகுதிகளான 163 இடங்களில் (பெருங்கற்காலத் தளங்கள்) ஒன்றாகும்.
# கடப்பேரி

## சொற்பிறப்பியல்

கட (கன்னடம் / தமிழில்), என்பது கதவு அல்லது நுழைவாயில் என்பதாகும். எனவே கட+ஏரி கடப்பேரி என்றால் சென்னையில் "நுழைவாயில் ஏரி" என்று பொருள்படும்.
# கடப்பேரி

## போக்குவரத்து இணைப்புகள்

தாம்பரம் சானடோரியம் தொடருந்து நிலையம், பேருந்து நிலையம், விமானப்படை தளம் ஆகியவை இப்பகுதியின் அருகிலேயே உள்ளன. இது தாம்பரம் பேருந்து நிலையம் மற்றும் தொடருந்து நிலையத்திலிருந்து ஒரு கிலோமீட்டர் (0.62 மைல்) தொலைவில் உள்ளது. கடப்பேரி சந்திப்பானது தமிழ்நாட்டின் மற்ற பகுதிகளுக்கு செல்லும் பேருந்துகளுக்கு ஒரு சந்திப்பிடமாகும்.
# கடப்பேரி

## வரலாறு

1900 களின் முற்பகுதியில் கடப்பேரியில் முதலில் குடியேறியவர் வெங்கடேச பிள்ளை என்பவராவார். கடப்பேரி ஆரம்பத்தில் விவசாய நிலமாக இருந்தது. கடப்பேரியின் முதல் ஜமீன்தார் வெங்கடேச பிள்ளை. கடப்பேரியில் அமைந்துள்ள சுங்கு விநாயகர் கோயில் பல்லவர்களால் கட்டப்பட்டதாகவும், கோயில் விஸ்வநாதர், விசாலட்சி, தட்சிணாமூர்த்தி, முருகர், துர்கை, லிங்கோத்பவர், நவநிதகிருஷ்ணர், மகாலட்சுமி மற்றும் நவகிரகம் ஆகியவற்றுடன் புனரமைக்கப்பட்டுள்ளது என்றும் கூறப்படுகிறது. விமானம் காசி கோயிலுக்கு ஒத்ததாகும். நிதி இல்லாததால் கோயில் கட்டுமானம் நிறுத்தப்பட்டுள்ளது. கங்கை அம்மன் கோயில், ஸ்ரீ முத்துமாரியம்மன் கோயில் போன்ற கோயில்களும் உள்ளன.
# மினோஸ்

கிரேக்கத் தொன்மங்களில் குறிப்பிடப்படும் **மினோஸ்** (*Minos*) என்பவர் கிரீட் தீவின் மன்னர் ஆவார். இவர் சியுசு மற்றும் யூரோபாவின் மகனாவார். ஒன்பது ஆண்டுகளுக்கும் மேலாக ஓவ்வொரு ஆண்டும், ஏஜியஸ் மன்னர் ஏழு இளைஞர்களையும் ஏழு இளம் பெண்களையும் டெடலசால் உருவாக்கபட்ட சிக்கல் வழியில் வைக்கபட்ட மினோட்டூரின் உணவுக்காக அனுப்பும்படி செய்தார். இவரது மரணத்திற்குப் பிறகு, மினோஸ் பாதாள உலகில் இறந்தவர்களுக்கு நீதிபதியாக ஆனார்.  
கிரீட்டின் நாகரீகத்துக்கு இவரது பெயரைக்கொண்டு மினோவன் நாகரிகம் என தொல்லியல் ஆய்வாளர் சர் ஆர்தர் எவன்ஸ் பெயரிட்டார்.
# மினோஸ்

## குடும்பம்

இவரது மனைவி, மூலம் பாசிபாஸ் (அல்லது சிலர் கிரீட் என்கின்றனர் ), இவர் அரியட்னே, ஆண்ட்ரோஜியஸ், டீகாலியன், ஃபீட்ரா, கிளகஸ், கேட்ரியஸ், அககாலிஸ் ஜெனோடிஸ் ஆகியோரின் தந்தை ஆவார்.  
பரேயா என்ற ஒரு நிம்ஃப் மூலம், இவருக்கு யூரிமெடன், நெபாலியன், கிறைசஸ், பிலோலஸ் ஆகிய நான்கு மகன்கள் இருந்தனர், அவர்கள் ஹெராக்ள்சால் கொல்லப்பட்டனர், பிந்தையவரின் இரண்டு தோழர்கள் கொல்லப்பட்டதற்காக பழிவாங்கினர்.
# யூரிஸ்தியஸ்

எரிமாந்தியன் காட்டுப்பன்றியை பிடித்துவரும்போது யூரிஸ்தியஸ் பித்தளை சேமிப்பு கலத்துக்குள் மறைந்து கொள்ளும் காட்சி. கி.மு. 510 காலத்திய சாடியில் வரையப்பட்ட கறுப்பு சிவப்பு கலைப்பணி |]]
கிரேக்கத் தொன்மங்களில் குறிப்பிடப்படும், **யூரிஸ்தியஸ்** ( *Eurystheus*) என்பவர் ஆர்கோலிடில் உள்ள மூன்று மைசீய கோட்டைகளில் ஒன்றான டிரின்ஸின் மன்னராக இருந்தவர். இருப்பினும் ஹோமர் மற்றும் யூரிப்பிட்ஸ் உள்ளிட்ட பிற ஆசிரியர்கள் இவரை ஆர்கோஸின் மன்னராக குறிப்பிட்டுள்ளனர்.
# யூரிஸ்தியஸ்

## குடும்பம்

யூரிஸ்தியஸ் ஸ்டெனெலஸ் மற்றும் நிசிபே ஆகியோரின் மகன் ஆவார். மேலும் இவர் பெர்சியஸின் ஹீரோவின் பேரனும் ஆவார். இவரது எதிரியாக ஹெராக்கிள்ஸ் இருந்தார். இவர் ஆம்பிடாமாஸின் மகள் ஆண்டிமேக்கை மணந்தார்.  
யூரிஸ்தியஸ் ஹெராக்கிளிசின் உறவினர் ஆவார்.
# யூரிஸ்தியஸ்

## தொன்மவியல்

### ஹெராக்குலிசின் பணிகள்

ஹீராவிற்கும் ஜீயசுக்கும் இடையில் ஒரு போட்டி நடைபெற்றது. இதில் யூரிஸ்தியஸ் ஹீராவின் ஆதரவு பெற்ற வேட்பாளராகவும், இவருக்கு எதிராக ஹெராக்கிள்சும் இருந்தார். இந்த போட்டியின் பகுதியாக யூரிஸ்தியசால் அளிக்கப்படும் பன்னிரு வேலைகளை ஹெராக்கிள்ஸ் முடிக்கவேண்டும் என்பதாகும். அவருக்கு விதிக்கபட்ட பணிகளை எவ்வாறு செய்தார் என்பதை எர்க்குலிசின் பன்னிரு வேலைகள் என்ற கட்டுரையில் தனித்தனி அத்தியாயங்களாக விவரங்கள் காணப்படுகின்றன. ஆனால் ஹெராக்கிள்ஸ் வெல்ல வேண்டிய எதிரிகள் அனைவருடனும் ஹீரா இணைக்கப்பட்டுள்ளார்.
# தோராசு

***தோராசு*** (*Doras*) என்ற மீன் பேரினம் முள் பூனைக்குடும்ப மீன்களின் ஓர் பேரினமாகும். இவை தென் அமெரிக்காவின் வெப்ப மண்டலப் பகுதிகளில் காணப்படுகிறது.
# தோராசு

## சிற்றினங்கள்

இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன. அண்மையில் மூன்று சிற்றினங்கள் தோ*. ஐஜென்மன்னி*, தோ*. பிம்ப்ரியாட்டஸ்* மற்றும் *தோ. பங்டேடசு* சமீபத்தில் *ஒசான்கோரா* என்ற புதிய பேரினத்திற்கு மாற்றப்பட்டன*.*  
- *தோராசு கேரினேட்டசு* <small>( லின்னேயஸ், 1766)</small>
- *தோராசு ஹிகுச்சி* <small>சபாஜ் பெரெஸ் & பிரிண்டெல்லி</small>, 2008
- *தோரசு மைக்ரோபோயசு* <small>(</small><small>சி.எச். ஐஜென்மேன், 1912)</small>
- *தோராசு பிளைசாகியன்* <small>சபாஜ் பெரெஸ் & பிரிண்டெல்லி, 2008</small>
- *தோராசு ஜுவானோனி* <small>சபாஜ் பெரெஸ் & பிரிண்டெல்லி, 2008</small>
# தோராசு

## புதைபடிம சிற்றினங்கள்

- † *தோராசு டையோனியே* <small>சபேஜ் பெரெசு, ஆகீலேரா & லுன்ட்பெர்க், 2007 (மியோசின்)</small>
# தோராசு கேரினேட்டசு

***தோராசு கேரினேட்டசு*** *(Doras carinatus)* என்ற சிற்றினமானது முள்பூனை மீன் வகையினைச் சார்ந்தது. இவை பிரேசில், பிரஞ்சு கயானா, கயானா, சுரினாம் மற்றும் வெனிசுவேலா ஆகிய நாடுகளில் காணப்படுகிறது. இந்த மீன்கள் சுமார் நீளத்திற்கு வளர்கிறது. இந்த மீன்கள் தன் முதுகுத் துடுப்புகளை அசைத்து ஒலி எழுப்புகின்றது. இந்த உமிழப்படும் ஒலியின் அளவு 60-70 மில்லி விநாடிகளுக்கு நீடிக்கும். இதன் அதிர்வெண் 60-90 ஏர்ட்சு; இது இதன் பதில் அதிர்வு தசையுடன் தொடர்புடையது.
# வீரசோழபுரம் (கள்ளக்குறிச்சி)

**வீரசோழபுரம்** (** Veeracholapuram **) தமிழ்நாட்டின் கள்ளக்குறிச்சி மாவட்டம், கள்ளக்குறிச்சி வட்டத்தில் உள்ள தியாகதுர்கம் குறுவட்டத்தில் அமைந்த ஒரு வருவாய் கிராமம் ஆகும். கள்ளக்குறிச்சி ஊராட்சி ஒன்றியத்தில் உள்ள வீரசோழபுரம் ஊராட்சியில் அமைந்த வீரசோழபுரத்தில் கரும்பு, நெல் போன்ற பயிர்கள் பயிரிடப்படுகிறது. இவ்வூரில் மணிமுத்தா ஆறு பாய்கிறது. இவ்வூரில் 1,000 ஆண்டுகள் பழமை வாய்ந்த வீரசோழபுரம் அர்த்தநாரீஸ்வரர் கோயில் உள்ளது.
# வீரசோழபுரம் (கள்ளக்குறிச்சி)

## வீரசோழபுரம் அர்த்தநாரீஸ்வரர் கோயில் நில வழக்கு

தற்போது இக்கோயில் பூஜையின்றி, பாழ்பட்டுள்ளது. இக்கோயிலுக்கு சொந்தமான 34.82 ஏக்கர் நிலத்தில் (14.09 (ஹெக்டேர்), கள்ளக்குறிச்சி மாவட்டத்திற்கான் ஒருங்கிணைந்த மாவட்ட ஆட்சியர் வளாகம் கட்டுவதற்கு தமிழ்நாடு அரசு திட்டமிட்டது. ஆனால் கோயில் நிலத்தில் அரசு கை வைக்கக்கூடாது என இந்து முன்னணி அமைப்பு உள்ளிட்ட பொதுமக்கள் எதிர்ப்பு தெரிவித்து போராட்டம் நடத்தினர். பின்னர் இது குறித்து நீதிமன்றத்தில் வழக்கு தொடுத்து, கோயில் நிலத்திற்கு சந்தை மதிப்பில் உரிய இழப்பீடு வழங்கும் வரை, கோயில் நிலத்தில் அரசு கட்டிடம் கட்ட இடைக்காலத் தடை உத்தரவை 24 சனவரி 2021 அன்று, சென்னை உயர்நீதி மன்றம் பிறப்பித்துள்ளது.
இந்த வழக்கில் ஸ்ரீரங்கத்தைச் சேர்ந்த ரங்கராஜன் நரசிம்மன் உள்ளிட்ட பலர், அர்த்தநாரீஸ்வரர் கோவிலை சீரமைக்கவும், கோவில் பராமரிப்புக்கு தொகுப்பு நிதியை உருவாக்கவும் நடவடிக்கை எடுக்கவில்லை என்றும், கோவிலுக்கு சொந்தமான இடத்தில் ஆட்சியர் அலுவலகம் கட்ட எதிர்ப்பு தெரிவித்தும் சென்னை உயர் நீதிமன்றத்தில் மனு தாக்கல் செய்திருந்தனர்.  
இந்த வழக்கு ஏற்கனவே சென்னை உயர் நீதிமன்றத்தில் விசாரணைக்கு வந்தபோது, நிலத்தை மதிப்பீடு செய்ய இரு குழுக்களை நீதிமன்றம் நியமித்ததுடன், நீதிமன்ற அனுமதியின்றி கட்டுமானப் பணிகளை மேற்கொள்ளக் கூடாது என தெரிவித்திருந்தது. இரு குழுக்களின் மதிப்பீடும் குறைவாக இருப்பதாக மனுதாரர் ரங்கராஜன் நரசிம்மன் முறையிட்டபோது, 6 மதிப்பீட்டாளர்களைப் பரிந்துரைக்க அவருக்கு சென்னை உயர் நீதிமன்றம் உத்தரவிட்டது. இந்த வழக்கு சென்னை உயர் நீதிமன்ற தலைமை நீதிபதி சஞ்ஜிப் பானர்ஜி தலைமையிலான அமர்வு முன் மீண்டும் விசாரணைக்கு வந்தபோது, மதிப்பீட்டாளர்களை கண்டுபிடிக்க முடியவில்லை என மனுதாரர் தரப்பில் தெரிவிக்கப்பட்டது.  
கோவில் நிலத்தை சுதந்திரமாக மதிப்பீடு செய்யும் வகையில் வெளி மாநிலத்தைச் சேர்ந்த மதிப்பீட்டாளர்களைப் பரிந்துரைக்க தமிழக அரசின் தலைமை வழக்கறிஞருக்கு நீதிபதிகள் உத்தரவிட்டனர். மேலும் கோவில் அறங்காவலர்களை நியமிக்க நடவடிக்கை எடுக்க அறிவுறுத்தினர். மேலும் நிலத்திற்கான இழப்பீட்டை முதலில் முடிவு செய்ய வேண்டும் என்றும் நீதிமன்ற அனுமதியின்றி கட்டுமானப் பணிகளை மேற்கொள்ளக் கூடாது என்றும் நீதிபதிகள் கூறினர்.
# வீரசோழபுரம் (கள்ளக்குறிச்சி)

## இதனையும் காண்க

- வீரசோழபுரம் அர்த்தநாரீஸ்வரர் கோயில்
- வீரசோழபுரம், விழுப்புரம் மாவட்டம்
# அசுட்ரோபா

***அசுட்ரோபா*** (Astroboa) என்பது ஒபியுராய்டே எனப்படும் நொறுங்கு விண்மீன் வகுப்பில் உள்ள ஓர் பேரினமாகும்.
# அசுட்ரோபா

## சிற்றினங்கள்

உலக கடல் உயிரினங்களின் பதிவேட்டில் கீழ்க்கண்ட சிற்றினங்கள் சேர்க்கப்பட்டுள்ளன.  
- *அசுட்ரோபா அல்பட்ரோசி* <small>டெடெர்லின், 1927</small>
- *அசுட்ரோபா ஆர்க்டோசு* <small>மாட்சுமோட்டோ, 1915</small>
- *அசுட்ரோபா கிளாவட்டா* <small>லைமன், 1861</small>
- *அசுட்ரோபா எர்னே* <small>டெடெர்லின் , 1911</small>
- *அசுட்ரோபா குளோபிஃபெரா* <small>டெடெர்லின், 1902</small>
- *அசுட்ரோபா கிரானுலட்டசு* <small>எச்.எல் கிளார்க், 1938</small>
- *அசுட்ரோபா நிக்ரோஃபுர்கட்டா* <small>டெடெர்லின், 1927</small>
- *அசுட்ரோபா நுடா* <small>லைமன், 1874</small>
- *அசுட்ரோபா டூபெர்குளோசா* <small>கோஹ்லர், 1930</small>
# முகையூர் (விழுப்புரம் மாவட்டம்)

தமிழ்நாட்டின் விழுப்புரம் மாவட்டம், கண்டாச்சிபுரம் வட்டத்தில் அமைந்த ஒரு வருவாய் கிராமம் ஆகும். மேலும் இந்த ஊர் முகையூர் ஊராட்சி ஒன்றியத்தின் நிர்வாகத் தலைமையிடமும், முகையூர் ஊராட்சியில் அமைந்த கிராமம் ஆகும்.இக்கிராமமானது திருக்கோயிலூர் சட்டமன்றத் தொகுதிக்கும்,விழுப்புரம்மக்களவைத் தொகுதிக்கும் உட்பட்டதாகும்.  
முகையூர் விழுப்புரத்திற்கும் திருக்கோவிலூருக்கும் இடையே மாவட்ட நெடுஞ்சாலையில் அமைந்துள்ளது. விழுப்புரத்திலிருந்து மேற்கே 25 கி.மீ. தொலைவிலும், திருக்கோவிலூரிலிருந்து கிழக்கே 15 கி.மீ. தொலைவிலும் இது அமைந்துள்ளது
# முகையூர் (விழுப்புரம் மாவட்டம்)

## கல்வி நிறுவனங்கள்

- புனித சூசையப்பர் ஆர் சி ஆரம்ப பள்ளி
- புனித சேவியர் ஆர் சி ஆரம்ப பள்ளி
- புனித சூசையப்பர் ஆங்கிலப் பள்ளி
- புனித சேவியர் மேல்நிலைப் பள்ளி
- புனித சூசையப்பர் பெண்கள் மேல்நிலைப் பள்ளி
- புனித பீட்டர் பால் சிறப்பு மேல் நிலை பள்ளி
- ஏஆர்டிஎம்எசு உண்டு உறைவிடப்பள்ளி